EGCO วางศิลาฤกษ์สร้าง SBPL โรงไฟฟ้าถ่านหินใหม่ในฟิลิปปินส์
EGCO เดินหน้าก่อสร้างโรงไฟฟ้าถ่านหิน “ซานบัวนาเวนทูรา” ในประเทศฟิลิปปินส์ หลังปิดดีลเงินกู้ มูลค่ากว่า 42,150 ล้านฟิลิปปินส์เปโซ 
14 ธ.ค. 2558


บริษัท ผลิตไฟฟ้า จำกัด (มหาชน) หรือ EGCO เดินหน้าก่อสร้างโรงไฟฟ้าถ่านหิน “ซานบัวนาเวนทูรา” ในประเทศฟิลิปปินส์ หลังปิดดีลเงินกู้ มูลค่ากว่า 42,150 ล้านฟิลิปปินส์เปโซ (ประมาณ 32,000 ล้านบาท)
โดยได้ทำพิธีวางศิลาฤกษ์ เมื่อวันที่ 10 ธันวาคม 2558 ที่ผ่านมา ณ เมืองเมาบัน จังหวัดเคซอน ประเทศฟิลิปปินส์ โครงการโรงไฟฟ้าถ่านหิน “ซานบัวนาเวนทูรา” ดังกล่าวเป็นโรงไฟฟ้าถ่านหินที่ใช้เทคโนโลยีแบบ Supercritical
ทั้งนี้ ได้รับเกียรติจาก นายสมบัติ ศานติจารี (กลาง) ประธานกรรมการ เอ็กโก กรุ๊ป นายชนินทร์ เชาวน์นิรัติศัย (ที่ 4 จากซ้าย) กรรมการผู้จัดการใหญ่ เอ็กโก กรุ๊ป และมร. มานูแอล วี แพนกิลินัน ประธานกรรมการ บริษัท มะนิลา อิเล็ก ทริก คัมปานี และ มร. ออสก้า เอส เรเยส กรรมการผู้จัดการใหญ่ เมอราลโค พาวเวอร์เจน คอร์เปอเรชั่น ร่วมในพิธี
โดยมีขนาดกำลังการผลิตติดตั้ง 500 เมกะวัตต์ และมีปริมาณพลังไฟฟ้าตามสัญญาซื้อขาย 455 เมกะวัตต์ ทั้งนี้ โครงการโรงไฟฟ้าถ่านหิน “ซานบัวนาเวนทูรา” ดำเนินการโดยบริษัท ซานบัวนาเวนทูรา พาวเวอร์ จำกัด (เอสบีพีแอล)        
ซึ่งเป็นบริษัทที่เอ็กโก กรุ๊ป ลงทุนร่วมกับเมอราลโค พาวเวอร์เจน คอร์เปอเรชั่น ในสัดส่วนร้อยละ 49 และ 51 ตามลำดับ โดยเอสบีพีแอลได้ทำสัญญาจำหน่ายไฟฟ้ากับมะนิลา อิเล็กทริก คัมปานี เป็นระยะเวลา 20 ปี และคาดว่าจะเริ่มเดินเครื่องเชิงพาณิชย์ในครึ่งปีแรกของปี 2562
 